-Найбольш складана, на маю думку, ацэньваць маленькіх спартсменаў, то бок наймаладзейшага ўзросту. Бо ў іх часта назіраецца змяшаная тэхніка, часам наогул атрымліваецца “каша”. Судзячы іх, трэба пастаянна і пільна адлоўліваць моманты – дзе ёсць удар, а дзе яго няма. Але ў той жа час гэтак жа складана судзіць, напрыклад, больш дарослых спартсменаў – тым, каму 14-15 гадоў. Таму што робяць яны ўсё вельмі шпарка, і часам можна не ўсачыць за асобным хуткім дзеяннем. Напэўна, ацэньваць вось такія “крайнасці” – гэта і ёсць самае складанае ў судзейскай працы. “Сярэднія” ўзросты судзіць значна лягчэй.